Elimar von Fürstenberg

Elimar friherre von Fürstenberg (født 27. september 1910 i Kadi-Köy, Lilleasia, død 10. juli 1981 i Bonn) var en tysk konservativ politiker (Bayernpartei, senere CSU).

Friherren av Fürstenberg var sønn av en kongelig bayersk kammerherre, og gikk på gymnasiet i Landshut før han begynte å studere filosofi og statsvitenskap. I 1936 tok han doktorgraden (dr. phil.), og mellom 1937 og 1939 arbeidet han for Deutsche Bank- und Diskontgesellschaft Istanbul, før han ble utskrevet til krigstjeneste.

Etter krigsfangenskap ble han repatriert i 1947, og var fra 1948 dosent ved høyskolen i Regensburg. I 1949 ble han innvalgt i det tyske parlamentet for Bayernpartei. Han ble medlem av CSU 19. januar 1951, og satt i parlamentet frem til 1953.

 Referanser 

Kategori:Medlemmer av Forbundsdagen
Kategori:CSU-politikere
Kategori:Personer fra Istanbul
Kategori:Fødsler i 1910
Kategori:Dødsfall i 1981